اسعد مدنی

اسعد مدنی (27 اپریل 1928ء - 6 فروری 2006ء) ہندوستانی عالم دین اور سیاست دان تھے۔ دارالعلوم دیوبند کے استاد حدیث اور جمعیت علماء ہند  کے سابق صدر تھے۔آپ محمود مدنی کے والد ہیں۔
ایک ہندوستانی دیوبندی اسلامی اسکالر اور سیاست دان تھے ، جنہوں نے جمعیت علمائے ہند کے چھٹے جنرل سکریٹری اور ساتویں صدر کے طور پر خدمات انجام دیں ۔ وہ دارالعلوم دیوبند کی ایگزیکٹو باڈی کے رکن تھے ۔ وہ راجیہ سبھا کے رکن تھے، ہندوستان کی پارلیمنٹ کے ایوان بالا نے تین بار انڈین نیشنل کانگریس کے رکن کے طور پر اتر پردیش کی نمائندگی کی

پیدائش 
6 ذی قعدہ 1346ھ مطابق/ 27 اپریل 1928ء بروز جمعہ اسلامی علوم و ثقافت کے مرکز دیوبند میں پیدا ہوئے والد بزرگوار حضرت شیخ الاسلام مولانا حسین احمدمدنی قدس سرہ نے اسی سال محرم الحرام میں ایشیا کی سب سے عظیم اسلامی درسگاہ دارالعلوم دیوبند کی مسند صدارت تدریس کو رونق بخشی تھی۔

تعلیم
آپ کی ابتداء سے انتہاء تک ساری تعلیم دارالعلوم دیوبند میں ہوئی، والد ماجد حضرت شیخ الاسلام نور اللہ مرقدہ کے علاوہ حضرت شیخ الادب والفقہ مولانا اعزاز علی امروہوی، شیخ المعقول والمنقول حضرت علامہ محمد ابراہیم بلیاوی، حضرت مولانا سید اصغر حسین محدث دیوبندی، حضرت مولانا فخرالحسن مراد آبادی، حضرت مولانا مفتی مہدی حسن شاہجہانپوری، حضرت مولانا جلیل احمد کیرانوی خادم خاص حضرت شیخ الہند وغیرہ جیسے نابغہ عصر سے درسیات کی تکمیل کرکے 1365ھ  - 1945ء میں فارغ التحصیل ہوئے۔
اس کے بعدآپ نے سلوک تصوف طے کیا اور والدصاحب کے جانشین مقرر ہوئے شیخ الاسلام کے وفات کے بعد مریدوں کا سلسلہ شروع کیا اور عالم اسلام میں لاکھوں لوگ بیعت ہوئےہیں آپ نے قریب 305 افراد کو سلوک تصوف کے منازل طے کرانے میں ایک اہم کارکردگی انجام دی،

تدریس
ظاہری و باطنی علوم ومعارف کی تحصیل و تکمیل کے بعد حضرت مولانا نے اپنے جہد و عمل کے سفر کا آغاز اپنی مادر علمی دارالعلوم دیوبند سے کیا اور 28 شوال 1370ھ کو اس کے شعبہ تعلیم سے منسلک ہوکر درس و تدریس میں مصروف ہوگئے، جس کا سلسلہ 12 سال تک جاری رہا،

رکنیت
سیکڑوں دینی، سماجی، فلاحی اداروں کی سرپرستی و رکنیت کا انھیں شرف حاصل رہا ہے، کانگریس ورکنگ کمیٹی، راجیہ سبھا کی ضوابط کمیٹی، سرکاری یقین دہانی کمیٹی، علی گڑھ مسلم یونیورسٹی کورٹ، رابطہ عالم اسلامی مکة المکرمہ، مجمع البحوث الاسلامیہ قاہرہ، موٴتمر اسلامی تیونس، مجلس شوریٰ دارالعلوم دیوبند،  جامعہ قاسمیہ شاہی مراد آباد، مرکزی وقف کونسل، اردو کونسل، ہمدرد ٹرسٹ، مرکزی حج کمیٹی کے رکن ہونے کے علاوہ مسلم پرسنل لا بورڈ، اور جمیعۃ علماءمعارف الھند ،و آل انڈیا مسلم مجلس مشاورت کے بانی ارکان میں سے تھے۔

وفات 
مولانا اسعد مدنی 7محرم  1427ھ مطابق 6 فروری 2006ء کو ہندوستان کے شہر دہلی میں انتقال کرگئے۔

مزید دیکھیے 
 محمود مدنی

حوالہ جات 

1928ء کی پیدائشیں
2006ء کی وفیات
اتر پردیش سے راجیہ سبھا کے ارکان
بیسویں صدی کے مسلمان محققین اسلام
بھارت کے سنی علما
بھارتی مذہبی رہنما
دیوبندی شخصیات
الہادیان تصوف و فلسفی
مکمل بھارتی سیاست دان